**Naktsmītņu darbība Latvijā ārkārtas situācijas laikā pēc 30.12.2020.**

Tūristu mītņu darbība kopumā nav ierobežota, taču, dodoties uz to vai mājup, viesiem jāievēro mājsēdes laikā noteiktie ierobežojumi. Tāpat mājsēdes laikā viesiem jāatrodas tūristu mītnē un viesu ēdināšana jānodrošina līdz 21:00.

**Izmitināšanas pakalpojumu sniedzējiem ATĻAUTS:**

1. uzņemt viesus nakšņošanai atpūtas nolūkos;
2. piedāvāt papildus pakalpojumus, ievērojot higiēnas un epidemioloģiskos noteikumus, izņemot:

* sporta inventāra nomu iekštelpās;
* izklaides un labsajūtas pakalpojumus;.
* dzinējmedības;
* sabiedriskās ēdināšanas pakalpojumus klātienē, izņemot ēdiena izsniegšanu līdzņemšanai;

1. piedāvāt pārgājienu organizēšanu vienai mājsaimniecībai, nodrošinot distancēšanos un masku lietošanu, tai skaitā atpūtu dabas takās, ja tiek nodrošināta vienvirziena plūsma un divu metru distances ievērošana;
2. piedāvāt sporta aktivitātes ārtelpās, tai skaitā slēpošanas trasēs;
3. uzņemt viesus - kontaktpersonas vai inficētās personas pašizolācijai, nodrošina specializētus prasību ievērošanu.

**Izmitināšanas pakalpojumu vietās JĀNODROŠINA:**

1. vispārīgo epidemioloģisko drošības pasākumu ievērošanu, nodrošinot pakalpojumu sniegšanu bezkontakta veidā;
2. iespēju klientiem iepazīties ar mītnes vispārējiem naktsmītnes izmantošanas noteikumiem, kā arī epidemioloģiskās un citiem drošības noteikumiem;
3. pie ieejas labi redzamā vietā izvietota informācija, tai skaitā svešvalodās, par maksimāli pieļaujamo cilvēku skaitu, kas vienlaikus var atrasties konkrētajā vietā;
4. pie ieejas labi redzamā vietā izvietota informācija, ka telpās tiek ielaistas un apkalpotas personas ar mutes un deguna aizsegu;
5. tūristu mītne, uzņemot Covid – 19 kontaktpersonas vai inficētās personas, nodrošina specializētus prasību ievērošanu, var veikt pašpārbaudi Veselības inspekcijas mājas lapā.

**Izmitinot vairākas mājsaimniecības, izmitinātājs ir ATBILDĪGS, ka:**

1. pieņemot rezervāciju, vērst klienta uzmanību, ka naktsmītnes numuriņā var uzturēties tikai maksimāli viena mājsaimniecība vienā numuriņā (namiņā) ar nakšņošanas vai pašizolācijas mērķi;
2. visi viesi koplietošanas telpās (kuras nav iespējams izslēgt no aprites, piemēram, ejot uz dušu vai tualeti) lieto sejas maskas;
3. izvietojot naktsmītnē vairākas mājsaimniecības vairākos numuros, pēc iespējas izvietot tās maksimāli attālināti vienu no otras;
4. iespēju robežās nodrošina to, ka personas nesatiekas;
5. ikvienā telpā tiek nodrošināta dezinfekcija;
6. ievērot dezinfekcijas nosacījumus, ja mājsaimniecība lieto kublus un pirtis;
7. ēdināšana tiek nodrošināta ar piegādi numuriņā, ievērojot bezkontakta piegādes veidā; piegādes formāts - trauki noslēgti;
8. izmitināšanas mītņu klienti ar parakstu apliecina, ka ir iepazīstināti ar pakalpojuma sniegšanas vietā spēkā esošajiem Iekšējās kārtības noteikumiem un noteiktajām epidemioloģiskajām prasībām, uzturoties viesnīcas telpās un ka klients ir personīgi atbildīgs par šo noteikumu ievērošanu;

**Izmitināšanas pakalpojumi PAŠIZOLĀCIJAI:**

1. 2020. gada 23. decembrī tiek uzsākta tūristu mītņu pieteikumu iesniegšana LIAA par šādu personu izmitināšanu:

* personas, kuras atgriežas Latvijā ar repatriācijas reisiem no Apvienotās Karalistes starptautisko pasažieru pārvadājumu lieguma dēļ ar reisiem no 25. decembra – 1. janvārim (ieskaitot);
* Covid-19 slimnieku kontaktpersonas;
* Covid-19 pacienti ar viegliem slimības simptomiem;
* Covid-19 pacienti pēc ārstēšanās stacionārā, kam vēl saglabājas simptomi.

1. Izmitināšanas pakalpojumu sniegšanai var pieteikties jebkura tipa tūristu mītne visā Latvijas teritorijā, kas spēs izpildīt un nodrošināt specifiskos epidemioloģiskās drošības pasākumus, saņemot Veselības inspekcijas apliecinājumu.
2. Valsts atbalsts privātpersonu pašizolācijai tiks sniegts, kompensējot uzturēšanās izmaksas tūristu mītnē. Persona varēs izvēlēties sev piemērotāko tūristu mītni no LIAA tīmekļvietnē pieejamā mītņu saraksta, kas pieejams šeit: <https://www.liaa.gov.lv/lv/covid19/turistu-mitnes-pasizolacijai>. Rezervāciju persona varēs veikt sazinoties ar tūristu mītni.
3. Personām, kuras atgriezušās Latvijā no ārvalstīm valsts noteiktajā repatriācijas kārtībā, valsts segs 100% no sniegtā pakalpojuma cenas par vienas izmitinātās personas izmitināšanu un ēdināšanu diennaktī, bet ne vairāk kā 35 eiro par izmitināšanu un 10 eiro par ēdināšanu.
4. Savukārt atbalstu 80 % apmērā no kopējās izmitināšanas pakalpojuma summas, bet ne vairāk kā 35 eiro diennaktī, varēs saņemt Covid-19 slimnieku kontaktpersonas, Covid-19 pacienti ar viegliem slimības simptomiem, kā arī Covid-19 pacienti pēc ārstēšanās stacionārā, kam vēl saglabājas simptomi. Atbalsta saņēmējam būs jāveic līdzmaksājums 20 % apmērā.
5. Saskaņā ar noteikumiem izmitināšanas perioda garums ir 14 dienas, bet repatriācijas gadījumā tās ir 10 dienas. Atsevišķos gadījumos uzturēšanās periodu būs iespējams pagarināt vienu reizi par to pašu periodu.
6. Izmitināšanas uzņēmumi, lai pārbaudītu savu gatavību pieteiktiem šim pasākumam var aizpildīt pašnovērtējuma anketu.
7. Tūrisma mītne iesniedz **pieteikuma veidlapu,** kurai pievienots **Veselības inspekcijas izsniegts apliecinājums par atbilstību noteiktajām epidemioloģiskās drošības prasībām** un**izziņu no kredītiestādes vai citu dokumentu, kas apliecina pakalpojuma sniedzēja kontu**.
8. Naktsmītnes, kurās tiek izmitināti klienti, pamatojoties uz 22.12.2020. Ministru kabineta Ārkārtas sēdē pieņemto lēmumu un Veselības inspekcijas izsniegto Apliecinājumu, nodrošina klientu izmitināšanu viesnīcā saskaņā ar līgumu, kas noslēgts ar Latvijas Investīciju un attīstības aģentūru.

***Avoti un papildus informācija:***

*EM informācija pakalpojumu sniedzējiem 30.12.2020 -* [*https://www.em.gov.lv/lv/informacija-pakalpojumu-sniedzejiem#\_ftn1*](https://www.em.gov.lv/lv/informacija-pakalpojumu-sniedzejiem#_ftn1)

*Informācija par vispārīgiem epidemioloģiskie drošības pasākumiem -* [*https://www.spkc.gov.lv/lv/izglitibas-iestadem-par-covid-19-infekcijas-uzliesmojumu/2019ncov\_ecdc\_ieteikumi\_dezinfekcijai\_neveselibas\_aprupes\_iestades\_13.02.20201.pdf*](https://www.spkc.gov.lv/lv/izglitibas-iestadem-par-covid-19-infekcijas-uzliesmojumu/2019ncov_ecdc_ieteikumi_dezinfekcijai_neveselibas_aprupes_iestades_13.02.20201.pdf)

*Informācija pašnovērtējumam viesu uzņemšanai pašizolācijas nolūkos -* [*https://www.vi.gov.lv/lv/anketa-turistu-mitnem-covid-19-inficeto-un-kontaktpersonu-izmitinasanai*](https://www.vi.gov.lv/lv/anketa-turistu-mitnem-covid-19-inficeto-un-kontaktpersonu-izmitinasanai)

*Informācija par pieteikšanos izmitināšanas pakalpojumu sniegšanai viesu uzņemšanai pašizolācijas nolūkos -* [*https://www.liaa.gov.lv/lv/covid19/turistu-mitnu-pieteikums-izmitinasanas-pakalpojumu-sniegsanai*](https://www.liaa.gov.lv/lv/covid19/turistu-mitnu-pieteikums-izmitinasanas-pakalpojumu-sniegsanai)

**APLIECINĀJUMS**

Es, klients - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, p.k. \_\_\_\_\_\_\_\_\_\_\_\_\_\_\_\_\_ apliecinu, ka esmu ieradies šajā naktsmītnē ar mērķi

[ ] atpūsties viens / vienas mājsaimniecības ietvaros

[ ] atpūsties ar savu ģimeni, kas ir viena mājsaimniecība

[ ] pašizolēties, jo manās mājās ir COVID-19 slimnieks/kontaktpersona

Apliecinu, ka es / visi, kas esam ieradušies kā vienas mājsaimniecības locekļi esmu / esam veseli un neslimojam ar COVID-19, kā arī ka pēdējā mēneša laikā neesmu bijis / neesam bijuši ārzemēs.

Uzturoties naktsmītnē, apņemos ievērot:

* vispārējos naktsmītnes izmantošanas noteikumus,
* epidemioloģiskās un citu drošības noteikumu ievērošanu,
* lietot sejas maskas, pametot numuriņu / viesu namu, apmeklējot koplietošanas – vienotās sanitārās telpas (dušas, tualeti),
* ievērot 2 m distanci naktsmītnes koplietošanas telpās (recepcija, foajē u.tml.).

Apzinos un piekrītu, ka, noteikumu neievērošanas gadījumā, naktsmītnes saimniekam ir tiesības pārtraukt izmitināšanas līgumu ar mani bez naudas atgriešanas un izlikt mani no naktsmītnes.

Ar mani kopā ieradušās personas:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ierašanās datums un laiks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izbraukšanas datums un laiks: \_\_\_\_\_\_\_\_\_\_\_\_\_\_\_\_\_\_\_\_\_

Klienta paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klienta kontakttālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klienta e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ar šo apliecinājuma iesniedzējs apliecina, ka apliecinājuma adresāts ir tiesīgs nodot šo informāciju (personas datus) valsts institūcijām, sakarā ar Ministru kabineta 12.03.2020 rīkojumu "Par ārkārtējās situācijas izsludināšanu." Šis apliecinājums ir informatīvais materiāls uzņēmējam un 14 dienas pēc viesa aizbraukšanas tiks iznīcināts, lai nepieļautu nevajadzīgu personas datu uzglabāšanu. Uzņēmējs uzņemas pilnu atbildību par personas datu drošību un izmantošanu tikai ārkārtas gadījumā.*